Diari Oficial de la Generalitat Valenciana


Sumari del DOGV 3176, del 04-02-1998 (1998/524)

RESOLUCIÓ de 16 de gener de 1998, del secretari general de la Conselleria de Sanitat, per la qual es dóna publicitat a l'acord de la Mesa Sectorial de Sanitat, sobre els criteris de cessament de personal, per a executar el concurs oposició de metges d'equips d'atenció primària convocat mitjançant la Resolució de 2 d'agost de 1993 (DOGV de 16 d'agost), del director general del Servei Valencià de Salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3176

Data del DOGV
:   04-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/524


Data del document
:   16-01-1998

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 16 de gener de 1998, del secretari general de la Conselleria de Sanitat, per la qual es dóna publicitat a l'acord de la Mesa Sectorial de Sanitat, sobre els criteris de cessament de personal, per a executar el concurs oposició de metges d'equips d'atenció primària convocat mitjançant la Resolució de 2 d'agost de 1993 (DOGV de 16 d'agost), del director general del Servei Valencià de Salut. [1998/Q524]
  
En la reunió de la Mesa Sectorial de Sanitat de 16 de gener de 1998, els sindicats i l'administració fixaren els criteris de cessament del personal no fix per a l'execució del concurs oposició de metges d'equips d'atenció primària.
  
Per tant, fent ús de les atribucions que em confereix el Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, dicte aquesta resolució i es transcriuen a continuació els criteris acordats.
  
Primer
  
De les places creades abans de la convocatòria (és a dir, amb data de creació fins a l'1 d'agost de 1993), excloses les ocupades pels titulars o reservades per a ells, les ocupades per funcionaris interins del cos tècnic de la sanitat local integrades en equips d'atenció primària, i excloses també les ocupades provisionalment per persones reingressades a fi de garantir el seu dret perquè s'incloga la plaça que ocupen en el primer concurs de trasllats que es convoque, se seleccionaran 26, 27 i 37 places a les províncies d'Alacant, Castelló i València, respectivament.
  
Segon
  
Com que s'ha determinat, doncs, en el punt anterior el col·lectiu de places entre les quals cal seleccionar les necessàries per executar el concurs oposició, es determinarà, dins de cada província, el nombre de places per cada àrea d'acord amb aquesta relació:
  
Nombre de places oferides per província x 100.
  
Nombre de places que hi ha per província en el col·lectiu d'acord amb el punt primer.
  
Aplicant el percentatge que resulte de la relació anterior al nombre de places de metges d'equips d'atenció primària de cada àrea que tenen els requisits del punt primer ens donarà el nombre de places que caldrà seleccionar per cada àrea. La distribució quedarà així:
  
Alacant
  
Atenció primària 12 3
  
Atenció primària 14 3
  
Atenció primària 15 2
  
Atenció primària 16 2
  
Atenció primària 17 4
  
Atenció primària 18 4
  
Atenció primària 19 3
  
Atenció primària 20 5
  
Subtotal 26
  
Castelló
  
Atenció primària 1 4
  
Atenció primària 2 19
  
Atenció primària 3 4
  
Subtotal 27
  
València
  
Atenció primària 3 2
  
Atenció primària 4 3
  
Atenció primària 5 5
  
Atenció primària 6 4
  
Atenció primària 7 2
  
Atenció primària 8 4
  
Atenció primària 9 5
  
Atenció primària 10 6
  
Atenció primària 11 3
  
Atenció primària 13 3
  
Subtotal 37
  
Total 90
  
Tercer
  
Per a seleccionar les places necessàries per cada àrea sanitària fixades en el punt anterior, se seleccionaran, en primer lloc, d'entre les que compleixen els requisits establits del punt primer, les places vacants (no ocupades); en segon lloc, les ocupades per personal de la categoria de comissió de serveis, i, finalment, les ocupades per personal interí, començant pels de data d'incorporació més antiga. Cas de coincidir la data d'incorporació, es procedirà a seleccionar la plaça que ocupe la persona de menor edat.